మహారాష్ట్ర, హర్యానా ఎన్నికల ఫలితాలు లైవ్ WATCH LIVE TV
Shikhar Dhawan Injury: పంత్ త్వరగా ఇంగ్లాండ్ వచ్చేయ్.. బీసీసీఐ నుంచి పిలుపు
ధావన్‌కు బ్యాకప్‌గా రిషబ్ పంత్‌కు బీసీసీఐ నుంచి పిలుపొచ్చింది. త్వరలోనే అతడు ఇంగ్లాండ్ బయల్దేరి వెళ్లనున్నాడు. ఈ విషయాన్ని టీమిండియా అసిస్టెంట్ కోచ్ సంజయ్ బంగర్ వెల్లడించాడు.
Samayam Telugu | Updated:
Jun 12, 2019, 06:19PM IST
హైలైట్స్
ధావన్‌కు బ్యాకప్‌గా రిషబ్ పంత్‌కు బీసీసీఐ నుంచి పిలుపొచ్చింది.
త్వరలోనే అతడు ఇంగ్లాండ్ బయల్దేరి వెళ్లనున్నాడు.
ఈ విషయాన్ని టీమిండియా అసిస్టెంట్ కోచ్ సంజయ్ బంగర్ వెల్లడించాడు.
ఆస్ట్రేలియాతో మ్యాచ్‌లో గాయపడిన శిఖర్ ధావన్‌కు ప్రత్యామ్నాయంగా రిషబ్ పంత్‌ను ఎంపిక చేస్తారని వస్తోన్న వార్తలు నిజమయ్యాయి. ధావన్‌కు బ్యాకప్‌గా రిషబ్ పంత్‌‌కు బీసీసీఐ నుంచి పిలుపు వచ్చింది. సాధ్యమైనంత త్వరగా ఇంగ్లాండ్ బయల్దేరి వెళ్లాలని క్రికెట్ బోర్డు పంత్‌కు సూచించింది. కానీ ఇప్పుడే అతడు వరల్డ్ కప్ జట్టులో భాగం కాబోడని బీసీసీఐ అధికారి ఒకరు చెప్పడం గమనార్హం. బీసీసీఐ నుంచి పిలుపు రావడంతో.. పంత్ హుటాహుటిన లండన్ బయల్దేరి వెళ్లనున్నాడు. వచ్చే ఆదివారం పాకిస్థాన్‌తో మ్యాచ్ కల్లా అతడు జట్టుతో కలుస్తాడు.
శిఖర్ ధావన్ గాయం విషయంలో బీసీసీఐ ఆచితూచి వ్యవహరిస్తోన్న సంగతి తెలిసిందే. ధావన్‌ పది లేదా 12 రోజుల తర్వాత గాయం నుంచి కోలుకునే అవకాశం ఉందని, ఆ తర్వాతే అతడి పరిస్థితిని సమీక్షిస్తామని టీమిండియా అసిస్టెంట్ కోచ్ సంజయ్ బంగర్ తెలిపాడు. అప్పటి వరకూ పంత్ ధావన్‌కు బ్యాకప్‌గా ఉండనున్నాడు.